alexandrainst/scandi-wiki huggingface dataset:
Sion Kløfta

Sion Kløfta eller Kløfta pinsemenighet, er en kristen frikirkelig menighet på Kløfta, i Ullensaker, i Viken. Menigheten er  tilsluttet den norske pinsebevegelsen. Sion Kløfta ble stiftet i 1931. 

Menigheten har 66 tilskuddstellende medlemmer i 2019.  For ungdom i konfirmasjonsalder tilbyr menigheten den frikirkelige konfirmantundervisningen Tentro.

Misjon 
Sion Kløfta støtter misjonsarbeidet i Chopda i India. I 2007 var menighetens misjonsregnskap på 15 000,- kr..

Referanser

Kilder 
 Brox, Torill F. (redaktør). 2007. Årbok 2007. For Pinsebevegelsen i Norge. Korsets Seier Publikasjoner AS 

Norske pinsemenigheter
Kultur i Ullensaker
Religion i Viken
Etableringer i 1931
Pinsekirken Kolbotn

Pinsekirken Kolbotn (tidligere: Filadelfia Kolbotn) er en kristen frikirkelig menighet på Kolbotn i Nordre Follo kommune i Viken. Menigheten er tilsluttet den norske pinsebevegelsen. Pinsekirken Kolbotn ble stiftet i 1933 under navnet Kolbotn Pinsemenighet. 

Menigheten har 159 tilskuddstellende medlemmer i 2019. Menigheten driver barne- og ungdomsarbeide. For ungdom i konfirmasjonsalder tilbyr menigheten den frikirkelige konfirmantundervisningen Tentro.

Misjon 
Filadelfia Kolbotn er engasjert i misjonsarbeid i Kongo, Argentina, India, Malta og Hviterussland.  I 2007 var menighetens misjonsregnskap på 116 389,- kr..

Referanser

Kilder 
 Brox, Torill F. (redaktør). 2007. Årbok 2007. For Pinsebevegelsen i Norge. Korsets Seier Publikasjoner AS

Eksterne lenker 
 Pinsekirken Kolbotn – hjemmeside
 Pinsebevegelsen i Norge

Norske pinsemenigheter
Kolbotn
Religion i Viken
Etableringer i 1933
Lingling Jiao

Lingling Jiao («åndeåndekirken») er en liten (2008) religiøs gruppering i Folkerepublikken Kina. Den ble grunnlagt rundt 1985 av en folkeskolelærer i provinsen Jiangsu som forkynte at han hadde evner til å utdrive onde ånder. 

Gruppen spredte seg først og fremst i innlandsprovinsen Sichuan. Den ble erklært som illegal av de kinesiske myndigheter; begrunnelsen for forbudet var at gruppen krenket registrerte religiøse gruppers rettigheter. Kirkens tilhengere skal ha fremstått som om de var medlemmer av anerkjente religioner, og spredte «føydalistiske og overtroiske tanker» blant bøndene. Det kinesiske uttrykket føydalistisk benyttes i Folkerepublikken ofte om det som ansees som avleggs.

Kilder
Det protestantiske kinesiske tidsskrift Tianfeng, februar 1991. 

Religiøse organisasjoner
Sichuan
Folkerepublikken Kina
Steinkjer tekniske fagskole

Steinkjer tekniske fagskole ble etablert i 1968. I dag gir skolen en teoretisk utdannelse som bygger på fag/svennebrev eller annen treårig yrkesutdannelse i ulike fag. Utdanningen gir tittelen fagtekniker og kvalifiserer til mange typer stillinger innen elforsyning, oljeindustri og prosessindustri. Det kan være tekniker eller driftsleder, produktutvikler, service- og vedlikeholdstekniker, faglærer i videregående skole, selger/ markedsfører av teknisk utstyr, planlegger/ prosjekterer av tekniske anlegg eller ingeniør.

Skoler i Steinkjer
Videregående skoler i Trøndelag
Utdanningsinstitusjoner etablert i 1968
Moskvatid

Moskvatid (russisk: моско́вское вре́мя – moskovskoje vremja), forkortet MSK, er en tidssone som omfatter byen Moskva og mesteparten av den europeiske delen av Russland, inkludert St. Petersburg. Den er den nest vestligste av Russlands ni tidssoner.

Den 27. mars 2011 ble det innført «permanent sommertid» i hele Russland i forbindelse med overgangen til sommertid. Moskvatiden ble da låst til fire timer foran UTC (UTC+4).
Den 26. oktober 2014 ble dette endret igjen, og Russland har etter dette «permanent vintertid». Moskvatid ligger nå tre timer foran UTC UTC+3..

I henhold til et dekret fra Folkekommissærenes råd av 16. juni 1930 ble det innført dekrettid, som innebar at det ble lagt til en time for alle tidssonene i Sovjetunionen, slik at moskvatid ble liggende tre timer foran UTC.

Moskvatid brukes til rutetabeller for tog, fly, skip, etc. over hele Russland, og moskvatid registreres på telegrammer og lignende, og blir ofte også brukt av radio- og TV-stasjoner over hele landet.

Bruk 

Moskvatid benyttes av hele Russland vest for Uralfjellene, med unntak av Kaliningrad oblast som bruker østeuropeisk tid (UTC+2), Samara oblast og Udmurtia som bruker samaratid (UTC+4), og Perm kraj, Basjkortostan og Orenburg oblast som bruker jekaterinburgtid (UTC+5).

Tidligere ble moskvatid også brukt i de europeiske delene av Sovjetunionen:
 Hviterussland, fra 1930-1991
 Estland, fra 1940-1989
 Latvia, fra 1940-1989
 Litauen, fra 1940-1989
 Moldova, fra 1940-1991
 Ukraina, fra 1930-1990
 Kaliningrad oblast (Russland), fra 1946-1991
 Samara oblast (Russland), fra 1989-1991

I årene 1922-30 og 1991-92 brukte Moskva østeuropeisk tid.

Referanser

Tidssoner
Moskva
Montér

Montér er et norsk kjedekonsept for byggvarehus og stormarkeder, eid av Optimera. Dette konsernet er igjen heleid av franske Saint-Gobain og inngår i Saint-Gobain Distribution Nordic. Montér-kjeden ble etablert i 2002.

Montér har 138 butikker fra nord til sør. Montér har over 2200 ansatte og har en omsetning på 12 milliarder.

Eksterne lenker 
 Hjemmeside

Norske byggevarekjeder
Selskaper etablert i 2001
Norman Lockyer

Joseph Norman Lockyer (født 17. mai 1836 i Rugby i Warwickshire, død 16. august 1920 i Salcombe Regisi Devon) startet sin karriere som embedsmann i det britiske forsvardepartementet, med astronomi kun som hobby. Hans iver og engasjement for vitenskapen gjorde ham etter hvert til professor ved Royal College of Science, og direktør for solobservatoriet samme sted.

Han var grunnleggende redaktør av vitenskapstidskriftet Nature, og forble det i nesten et halvt århundre til rett før hans egen død. Lockyer regnes sammen med Pierre Janssen som oppdageren av helium, hadde en ledende rolle i forsøk på å reorganisere den britiske vitenskapen, skrev en rekke populærvitenskapelige bøker, og regnes som en av grunnleggerne av astroarkeologi. For dette arbeidet ble han slått til ridder i 1897.

Bibliografi (utvalg) 
 (1889): Elementary Lessons in Astronomy. Macmillan and co. (1868–94)
 (1874): Contributions Contributions to Solar Physics. Macmillan and co. (1873)
 (1873): The Spectroscope and Its Applications. Macmillan and Co. (1873)
 (1878): Studies in spectrum analysis. C. K. Paul. (1878)
 (1887): The Movements of the Earth. Macmillan and co. (1887)
 (1887): The Chemistry of the Sun. Macmillan and co. (1887)
 (1890): The Meteoritic Hypothesis. Macmillan. (1890)
 (1894): The Dawn of Astronomy. Cassell. (1894)
 (1897): The Sun's Place in Nature. The Macmillan company. (1897)
 (1900): Inorganic Evolution as Studied by Spectrum Analysis. Macmillan and co., limited. (1900)
 (1903): On the Influence of Brain Power on History. Macmillan and Co., Limited. (1903)
 (1906): Stonehenge and Other British Stone Monuments Astronomically Considered (andre utgave 1909)
 (1906): Education and National Progress. Macmillan and co. (1907)
 (1909): Surveying for Archaeologists. Macmillan and co., limited. (1909)
 (1910): Tennyson, as a Student and Poet of Nature. Macmillan. (1910)

Referanser

Litteratur 
 Meadows, A. J. (1972): Science and Controversy. Cambridge, Massachusetts: MIT Press. ISBN 0-230-22020-7
 Wilkins, G. A. (1994): «Sir Norman Lockyer's Contributions to Science» i: Quarterly Journal of the Royal Astronomical Society 35: 51–57. Bibcode:1994QJRAS..35...51W.

Eksterne lenker 
  Norman Lockyer Observatory & James Lockyer Planetarium
 Archives of the Norman Lockyer Observatory (University of Exeter)
 Norman Lockyer Observatory radio station in Sidmouth

Britiske astronomer
Britiske forfattere
Medlemmer av Royal Society
Personer fra Rugby
Fødsler i 1836
Dødsfall i 1920
Fylkesvei 8058

Fylkesvei 8058 går mellom Masterelv og Kokelv i Hammerfest kommune. Veien er 3,8 km lang.

Frem til 2019 hadde veien betegnelsen fylkesvei 182 (Finnmark).

Kommuner og knutepunkter

Endepunkt Masterelva kai

 Kokelv sjøsamiske museum

Referanser

Eksterne lenker 
 Vegvesenets vegkart 
 

Fylkesveier i Troms og Finnmark
Veier i Hammerfest
Fylkesvei 8082

Fylkesvei 8082 går mellom Geresgohppi og Leirpollskogen (Austertana) i Tana kommune.

Frem til 2019 hadde veien betegnelsen fylkesvei 282 (Finnmark).

Kommuner og knutepunkter

Referanser

Eksterne lenker 
 Vegvesenets vegkart 
 

Fylkesveier i Troms og Finnmark
Veier i Tana
Nob

Nob (hebraisk for «høyt/hellig sted»)  er et sted i oldtidens Israel som nevnes seks ganger i den hebraiske Bibelen (det gamle testamente).

Stedet kan ha vært lokalisert i nærheten av Bakurim i området som lå øst for Jerusalem, ikke langt fra Oljeberget, eller muligens lengre nord ved Tell Shuafat. Det er sannsynlig at det tilhørte Benjamins stamme ved at Jerusalem lå på grensen mellom Benjamins og Judas stamme.

I henhold til Bibelen er det til Nob hvor David flykter til ypperstepresten Ahimelek, og hvor han mottar Goliats sverd, hvor det ble oppbevart. Senere kommer kong Saul til Nob med edomitten Doeg. Saul var rasende for at Ahimelek hadde gitt hjelp til David, og fikk Doeg til å drepe Ahimelek og alle de andre prestene. Deretter ble alle menn, kvinner og barna i byen drept.

Nob er også nevnt ved senere hendelser i Jesajas bok forbindelse med at Assyria angrep Israel, og i Nehemjas bok i forbindelse med tilbakevendingen  fra landflyktigheten i Babylon.

Referanser 

Bibelske steder
Oldtidens Israel
Josvas bok
Første Samuelsbok
Nehemjas bok
Fylkesvei 8070

Fylkesvei 8070 går mellom Oksevågdalen og Dyfjord i Lebesby kommune. Veien er 12,0 km lang.

Frem til 2019 hadde veien betegnelsen fylkesvei 241 (Finnmark).

Kommuner og knutepunkter

Referanser

Eksterne lenker 
 Vegvesenets vegkart 
 

Fylkesveier i Troms og Finnmark
Veier i Lebesby
Ingolf Davidsen

Ingolf Martin Davidsen (født 30. januar 1893 i Bergen, død 23. mars 1946 i Bergen) var en norske sportsutøver som deltok under de olympiske leker 1920 i Antwerpen.
 
Davidsen vant en olympisk sølvmedalje i turn under sommer-OL 1920 i Antwerpen. Han var med på det norske laget som kom på andreplass i lagkonkurranse fritt system med 48,55 poeng bak Danmark med 51,35. Det var kun de to lagene som deltok i konkurransen.

OL-medaljer 
 1920  Antwerpen -  Sølv i turn, lagkonkurranse fritt system (Norge)

Eksterne lenker 
 

Norske turnere
Olympiske sølvmedaljevinnere for Norge
Deltakere for Norge under Sommer-OL 1920
Medaljevinnere under Sommer-OL 1920
Gymnaster under Sommer-OL 1920
Personer fra Bergen kommune
Fødsler i 1893
Dødsfall i 1946
Olympiske medaljevinnere i gymnastikk
EM i friidrett 1950 – 200 meter menn


Øvelsen 200 meter menn ved EM i friidrett 1950 på Heysel stadion i Brussel, Belgia ble avholdt 25., 26. og 27. august 1950. 

Henry Johansen og Knut Moum representerte Norge. Ingen av dem kom videre fra innledende heat.

Rekorder
Mesterkskapsrekord før denne konkurransen:

Det ble ikke satt noen ny mesterskapsrekord under konkurransen.

Medaljevinnere

Resultater

Forsøksheatene
Forsøksheatene ble avholdt 25. august.

Norske deltagere

Heat 1
Vind: 0,2 m/s

Heat 2
Vind: 0 m/s

Heat 3
Vind: 0 m/s

Heat 4
Vind: 0,7 m/s

Heat 5
Vind: 0,2 m/s

Heat 6
Vind: 0,4 m/s

Semifinaler
Semifinalene ble avholdt 26. august.
Vind semifinale 1 : 0.6m/s, vind semifinale 2 : ukjent

Finale
Finalen ble avholdt 27. august.
Vind: -0,7 m/s

Deltagere
Ifølge uoffisiell telling deltok 25 utøvere fra 16 nasjoner i øvelsen.

 (2)
 (1)
 (2)
 (2)

 (1)
 (1)
 (2)
 (2)

 (1)
 (2)
 (1)
 (2)

 (1)
 (2)
 (2)
 (1)

Referanser

Eksterne lenker
 Resultater1
 Resultater2
 Norske EM-deltakere

 00200 m
200 meter under EM i friidrett
Follo Håndballklubb

Follo Håndball (stiftet 7. juni 2000) er en norsk håndballklubb fra Ski i Akershus. Klubben har guttelag og herrelag i håndball, og i 2015 ble det også etablert et herrelag i rullestolhåndball. Klubben spiller med røde drakter og har hjemmebane i Stil Arena.

Follo HKs herrelag 
Klubbens herrelag rykket opp til eliteserien i håndball etter 2007/2008 sesongen, etter at de vant 1. divisjon. I 2008/2009 sesongen endte laget på 10.-plass i Postenligaen, noe som førte til at de måtte spille to kvalifiseringskamper mot Fram Larvik. Follo tapte den første kampen i Larvik, men vant hjemme og sikret spill i eliten også i 2009/2010-sesongen.

Follo Håndball spilte fire sesonger i Eliteserien, med 8. plass som beste resultat sesongen 2010/2011. Klubben spilte også finale i Norgesmesterskapet 2010, med tap 24-20 mot Haslum. Follo Håndball har siden sesongen 2011/2012 spilt sine hjemmekamper i Stil Arena, med tilskuerkapasitet på over 2000. Klubbens mest kjente spiller er Magnus Jøndal, som i 2017 spilte VM-finale for Norge mot Frankrike.

Follo spilte i eliteserien i håndball for menn sesongen 2019/2020, men rykket ned igjen etter én sesong.

Laget trenes av den svenske tidligere landslagsspilleren Nils Oluf Lukas Karlsson.

Partnerklubber 
Son Håndballklubb
Ski IL Håndball
Nesodden Håndballklubb
Drøbak/Frogn
Siggerud Idrettslag
Ås Idrettslag
Nordby Idrettslag
Langhus Idrettslag
Oppegård Idrettslag

Meritter 
2007/2008: Seriemester 1. divisjon
2008: Norgesmester gutter 20 år
2010: Sølvmedalje i Norgesmesterskapet
2019: Norgesmester gutter 20 år

Follo HK Rullestolhåndball 
Klubbens rullestolhåndballavdeling ble opprettet 1. mars 2015.

Referanser

Eksterne lenker 
 

Håndballag i Norge
Idrettslag i Akershus
Idrettslag etablert i 2000
Follo
Nærbø Idrettslag

Nærbø Idrettslag (stiftet 23. september 1923) er et norsk idrettslag fra Nærbø i Rogaland, som driver med curling, fotball, håndball, ishockey og kunstløp.

Fotball
A-laget i fotball spiller i 2022 i 5. divisjon.

Tabellen

Håndball
Håndballlaget til klubben rykket opp i eliteserien i håndball for menn etter å ha blitt nummer to i 1. divisjon i 2007/2008-sesongen. I 2008/2009-sesongen endte laget sist i Postenligaen med 0 poeng. I sesongen 2009/2010-sesongen havnet laget tredje sist i 1. divisjon og rykket dermed ned i 2. divisjon. I 2018 rykket Nærbø igjen opp i eliteserien.

Tabellen (2021/22)

Meritter 
 EHF European Cup (1): 2021/22

Ishockey
Nærbø Farmers, klubbens A-lag i ishockey, spiller i 3. divisjon, avd. Vest.

Referanser

Eksterne lenker 
 

Idrettslag i Rogaland
Idrettslag etablert i 1923
Fotballag i Rogaland
Fotballag etablert i 1923
Håndballag i Norge
Ishockeyklubber i Norge
Sport i Hå
Curlingklubber i Norge
Eliteserien i håndball for menn 2008/09

Eliteserien i håndball for menn 2008/09 var det øverste nivået i norsk herrehåndball sesongen 2008-09. Fyllingen Bergen vant ligaen foran Haslum og Drammen.

Tabellen

Eksterne lenker 
 Håndball.no

Eliteserien i håndball for menn
Håndball i 2008
Håndball i 2009
Sport i Norge i 2008
Sport i Norge i 2009
Félix Logiest

Félix Logiest (født 28. juni 1895, død ukjent) var en belgisk sportsutøver som deltok under de olympiske leker 1920 i Antwerpen.
 
Logiest vant en olympisk bronsemedalje i turn under OL 1920 i Antwerpen. Han var med på det belgiske laget som kom på tredjeplass i lagkonkurransen i turn svensk system bak Sverige og Danmark. Det var tre lag fra tre nasjoner med totalt 73 turnere som deltok i konkurransen.  Sverige vant med 1363,8 poeng foran Danmark 1324,8 og Belgia på tredje og siste plass med 1094 poeng.

OL-medaljer 
  1920  Antwerpen –  Bronse i turn, lagkamp svensk system  Belgia

Eksterne lenker 
 

Belgiske turnere
Medaljevinnere under Sommer-OL 1920
Deltakere for Belgia under Sommer-OL 1920
Gymnaster under Sommer-OL 1920
Dødsår ikke oppgitt
Fødsler i 1895
Olympiske medaljevinnere i gymnastikk
Pinsekirken Nesodden

Pinsekirken Nesodden er en kristen frikirkelig menighet på Fjellstrand, på Nesodden, i Akershus. Menigheten er tilsluttet den norske pinsebevegelsen. Pinsekirken Nesodden ble stiftet i 24. april 1929.

Menigheten hadde 161 tilskuddstellende medlemmer i 2019. For ungdom i konfirmasjonsalder tilbyr menigheten den frikirkelige konfirmantundervisningen Tentro.

Historikk 
tidlig på 1920-tallet startet baker Hjalmar Aschim med møtevirksomhet i annen etasje, i sitt bakeriutsalget på Fjellstrand.

24. april 1929 ble menighet stiftet, med tjue medlemmer og hadde de første årene navnet «Salen».

I 1932 ble «Salen» slått sammen med baptistmenigheten Betania på Fjellstrand. Navnet ble nå «Betania».  Møtene ble holdt i baptistmenighetens lokaler, men tilhørighet ble til pinsebevegelsen.

I 1957 ble en tomt i Fjellveien 31 kjøpt. Byggingen startet i 1965, og i 1969 ble de nye lokalene innviet. I 1980 ble det bygget et påbygg med kontorplass og en barnepark i kjelleren. I 1989 kjøpte menigheten ett mål av naboeiendommen. I 1994 startet bygging av en ny møtesal, som ble innviet 1. april 1995.

Menighetslokalet har 482 m² grunnflate, og et brutto areal på 1 034 m², fordelt over tre etasjer.

I 1987 skiftet menigheten navn fra «Betania» til «Nesodden pinsemenighet». I april 2002 ble navnet igjen endret til «Pinsekirken Nesodden».

Misjon 
Pinsekirken Nesodden er engasjert i misjonsarbeid i Paraguay, og er støttemenighet for misjonærene Brit-Lajla og Rudolf Leif Larsen. 
Menigheten støtter  barnehjemmet Hogar Norma i Paraguay og arbeidet til PYMs barnehjelp, IBRA media, Europa i Fokus og K.A.B.A. og dekker utgiftene til en nasjonal pastor i Hviterussland. I 2007 var menighetens misjonsregnskap på 108 106,- kr..

Referanser

Kilder 
 Brox, Torill F. (redaktør). 2007. Årbok 2007. For Pinsebevegelsen i Norge. Korsets Seier Publikasjoner AS

Eksterne lenker 
 Pinsekirken Nesodden – hjemmeside

Norske pinsemenigheter
Kultur i Nesodden
Religion i Viken
Etableringer i 1929
Shiqian

Shiqian (kinesisk: 石阡县; pinyin: Shíqiān Xiàn) er et fylke i byprefekturet Tongren i provinsen Guizhou i Folkerepublikken Kina. 

Befolkningen var på  innbyggere i 1999.

Referanser

Eksterne lenker 
 Lokalregjeringens hjemmeside 
 Informasjonsside 

Shiqian
Anlong

Anlong (kinesisk: 安龙县; pinyin: Ānlóng Xiàn) er et fylke i det autonome prefekturet Qianxinan for buyei- og miaofolkene i provinsen Guizhou i Folkerepublikken Kina. 

Befolkningen var på  innbyggere i 1999.

Fylket ligger rundt elva Hongshui He, en sideelv til Perlefloden. Her er Hongshui-elva demmet opp med to store demninger i fylket – Tiansheng Qiao vannkraftverk og Tiansheng Qiao 2 vannkraftverk, med hnhv drøye 1.200 og 1.300 MW effekt.

Samferdsel 
Kinas riksvei 324 fører gjennom området. Den går fra Fuzhou i provinsen Fujian og gjennom Guangdong, Guangxi, Guizhou, og ender i Kunming i Yunnan.

Referanser

Eksterne lenker 
 Informasjonsside 

Anlong
François Ponchaud

François Ponchaud (født i 8. februar 1939 i Sallanches i Frankrike) er en katolsk misjonær i Kambodsja tilhørende det parisiske ytremisjonsselskap. Han slo tidlig alarm i Vesten om Røde Khmers folkemord på sitt eget folk, men det tok lang til før han  ble trodd. Først i 1977 begynte man å feste lit til hans og andres skildringer.

Han er også forfatter av en rekke verker om Kambodsjas historie.

Liv og virke 
François Ponchaud var syvende barn i en familie med åtte barn. Faren var jordbruker og lokalpolitiker, aktiv i Mouvement Républicain Populaire (MRP). Etter å ha tjenestegjort som fallskjermsoldat i Algerie i 28 måneder, valgte François Ponchaud å tre inn i presteseminaret til misjonsordenen Société des Missions Etrangères de Paris (MEP). Han ble bestemt for misjonen i Kambodsja og reiste ut dit fra Marseille den 10. oktober 1965.

Vitne til Røde Khmers folkemord 
Pater Ponchaud var øyenvitne til Røde Khmers tømming av Phnom Penh for innbyggere i april 1975, og fikk rikt innblikk i myrderiene som ledsaget og fulgte dette. Han slo alarm gjennom alle kanaler han kunne, men i den grad hans avisartikler kom på trykk i Vesten, ble de ikke trodd, eller betraktet som overdrivelser. I 1977 utgav han boken Cambodge année zéro, som beskrev myrderiene i stor detalj. Han fulgte utviklingen ved å følge nøye med på radio og analyserte og beskrev bevegelsens revolusjonære ideologi, organisasjonen av deres idealsamfunn, dannelsen av en ny kultur. Han kunne plassere folkemordsideologien i sin rette sammenheng både historisk og sosialt og ut fra kjennskap til de ledende kadres personlige historie.

Etter folkemordet 
Han var lenge generalvikar for bispedømmet Kompong Cham. Pater François Ponchaud bor nå (2008) i Phnom Penh der han er aktiv i det åndelige og kulturelle liv. Han ansees som en ledende kjenner av Kambodsja, og har oversatt Bibelen til khmer.

Han har engasjert seg for en god adaptasjon av kristne uttrykksformer til kambodsjansk kultur, og har uttrykt sterk tvil til de konversjonskampanjer som evangelikale grupper har dratt i gang. Han er engasjert i inter-religiøs dialog og er en respektert kjenner av buddhismen.

Hans verk Une Brève Histoire du Cambodge er en av de grundigste gjennomgang som er gjort av kambodsjansk historie. Han har medvirket til en rekke dokumentarfilmer, som for eksempel Khmers islam (2008) som forteller om den muslimske minoritets skjebne under Røde Khmer.

Bibliografi (utvalg) 
 Cambodge, année zéro, Julliard, 1977 ; Kailash, 1998
 La cathédrale de la rizière, Fayard, 1990
 Cambodge : Vers De Nouvelles Tragédies ?, (med Dominique Luken-Roze), L'Harmattan, 2005
 Une Brève Histoire du Cambodge, Éditions Siloë, 2007

Litteratur 

 
 
 
 
 
 
 
 
 
 
 

Personer fra Sallanches
Franske katolske prester
Franske medlemmer av katolske ordener
Medlemmer av Det parisiske misjonsselskap
Misjonærer i Kambodsja
Franske misjonærer
Katolske misjonærer
Franske historikere
Franske forfattere
Fødsler i 1939
Marienkirche (Lübeck)

Marienkirche i Lübeck ble oppført mellom 1250 og 1350 i nordtysk mursteinsgotikk. Kirken var forbilde for en rekke andre kirker i Østersjøområdet. I kirkens indre kan man se frilagte kalkmalerier og et rekonstruert astronomisk ur. Marienkirche er Tysklands tredje største kirke.

Som krigsminne fra et alliert luftangrep i 1942 har man beholdt knuste kirkeklokker som falt ned fra tårnet og boret seg ned i kirkens granittgulv.

I kirken fantes den store og berømte bildefrisen Døden fra Lübeck som ble malt av Bernt Notke på slutten av 1400-tallet. Frisen ble ødelagt under luftangrepet palmesøndag 1942.

Eksterne lenker 
 

  Turistinformasjon om Marienkirche

Lübeck
Lutherske kirkebygninger i Tyskland
Tidligere katolske kirker i Tyskland
Byggverk i Schleswig-Holstein
Ketil Gudim

Ketil Gudim (født 5. november 1956) er en norsk danser, skuespiller, koreograf og instruktør.

Gudim er oppvokst i Sarpsborg og startet med dans på Elbjørgs ballettskole da han var 14 år. Han kom til hovedstaden i 1973 for studier ved Statens Balletthøgskole.

Han jobbet ved Nasjonalballetten (1977–1998) med debut som solist i Coppelia (1979) og gjennombrudd som Ariel i Arne Nordheims Stormen (1980).  Av andre store roller A Chorus Line og Cats i oppsetninger på 1980-tallet. Han var den norrøne guden Tor med hammeren i Volven, Solan Gundersen i Flåklypaballetten.

Andre engasjement var ved Riksteatret (i Nesegrevet, 1994), Teater Ibsen, Smuget (dørvakten), Victoria Teater (Natta til fru Haugen), Agder teater og Oslo Nye Teater. Grunnet store ryggplager (1989) gikk han over i administrative roller, blant annet som  styreformann i Carte Blanche, i en tid med store finansielle problem og konkurs (1989–91).  Andre engasjement var skuespiller i filmen Mendel (USA, 1997).

Etter pensjoneringen fra Nasjonalballetten (som eselet Bottom i En midtsommernatts drøm, 1998) flyttet han til Risør med sin kone Cecilie Norum, for å lede Vestfold (Ellen Mathisens) Ballettakademi og virket som pedagog. Han har også hatt skuespillerroller, blant annet som Puck i Shakespeares En midtsommernatts drøm.

Han er bror av danseren Gro Gudim.

Premier 
 Dansekritikerprisen 1981 for «Amor» i Sylvia.

Referanser

Eksterne lenker 
 

Norske dansere
Personer fra Sarpsborg kommune